*Projekts*

LATVIJAS REPUBLIKAS MINISTRU KABINETS

2021. gada Noteikumi Nr.

Rīga (Prot. Nr. §)

**Grozījumi Ministru kabineta 2020.gada 9.jūnija noteikumos Nr.373**

**“Kārtība, kādā sertificē civilās aviācijas gaisa kuģu lidojumu**

**apkalpes locekļu apmācību sniedzējus”**

Izdoti saskaņā ar likuma “[Par aviāciju](https://likumi.lv/ta/id/57659-par-aviaciju)”

[31.panta](https://likumi.lv/ta/id/57659-par-aviaciju#p47) trešo daļu

Izdarīt Ministru kabineta 2020. gada 9. jūnija noteikumos Nr. 373 " Kārtība, kādā sertificē civilās aviācijas gaisa kuģu lidojumu apkalpes locekļu apmācību sniedzējus " (Latvijas Vēstnesis, 2020, 202112. nr.) šādus grozījumus:

1. Papildināt 4.punktu ar 4.4.apakšpunktu šādā redakcijā:

“4.4. sertificē angļu valodas zināšanu pārbaudes programmu, ar kuru apstiprinātā mācību organizācija vēlas gaisa kuģu lidojumu apkalpes locekļiem veikt radiosakaros izmantojamās angļu valodas zināšanu pārbaudes saskaņā ar regulas Nr.1178/2011 I pielikuma FCL.055.punkta prasībām.”

2. Papildināt noteikumus ar IV1 nodaļu šādā redakcijā:

“**IV1 Angļu valodu zināšanu pārbaudes programmas apstiprināšanas kārtība**

52.1 Civilās aviācijas aģentūra šajos noteikumos noteiktā kārtībā apstiprina angļu valodas zināšanu pārbaudes programmas atbilstību Eiropas Savienības Aviācijas drošības aģentūras (*EASA*) dokumenta "Pieņemamie līdzekļi atbilstības nodrošināšanai. FCL daļa" AMC1 FCL.055. punkta (n) apakšpunkta un Starptautiskās civilās aviācijas organizācijas (*ICAO*) dokumenta "ICAO valodas prasmes prasību īstenošanas rokasgrāmata" (*doc 9835*) prasībām. Civilās aviācijas aģentūra neapstiprina angļu valodas zināšanas pārbaudes sistēmu.

52.2 Civilās aviācijas aģentūra publicē tīmekļvietnē (www.caa.gov.lv) Eiropas Savienības Aviācijas drošības aģentūras (*EASA*) dokumentu "Pieņemamie līdzekļi atbilstības nodrošināšanai. FCL daļa" un Starptautiskās civilās aviācijas organizācijas (*ICAO*) dokumentu "ICAO valodas prasmes prasību īstenošanas rokasgrāmata" (*doc 9835*).

52.3 Angļu valodas zināšanu pārbaudes programmas apstiprinājumu var iegūt šajos noteikumos noteiktajā kārtībā sertificēta apstiprinātā mācību organizācija.

52.4 Lai iegūtu angļu valodas zināšanu pārbaudes programmas apstiprinājumu, apstiprinātā mācību organizācija iesniedz Civilās aviācijas aģentūrā šādus dokumentus:

52.41. iesniegumu (5. pielikums);

52.42. līguma par angļu valodas zināšanas pārbaudes sistēmas, kuru Starptautiskās civilās aviācijas organizācijas (ICAO) vai Eiropas Savienības dalībvalsts aviācijas kompetentā iestāde ir atzinusi par atbilstošu Starptautiskās civilās aviācijas organizācijas (ICAO) dokumenta "ICAO valodas prasmes prasību īstenošanas rokasgrāmata" (*doc 9835*) prasībām, izmantošanu kopija;

52.43. dokumentu, kas apliecina, ka apstiprinātai mācību organizācijai, lai veiktu angļu valodas zināšanu pārbaudes, ir šāds kvalificēti personāls:

52.43.1. eksaminētājs - operacionālais vērtētājs;

52.43.2. eksaminētājs - lingvistiskais vērtētājs;

52.43.2. administrators;

52.44. valodas prasmju pārbaudes darbības rokasgrāmata (6.pielikums).

52.5 Par valodu zināšanu pārbaudes organizācijas:

52.51. eksaminētāju - operacionālo vērtētāju var norīkot personu:

52.51.1. kura ir saņēmusi vismaz komercpilota apliecību (CPL), kas izsniegta saskaņā ar regulas Nr.1178/2011 I pielikumu, ar derīgas gaisa kuģu klases vai tipa kvalifikācijas atzīmes un ar derīgu instruktora vai eksaminētāja kvalifikācijas atzīmes vai derīgu gaisa satiksmes vadības dispečera apliecību, kas izsniegta saskaņā ar Eiropas Komisijas 2015.gada 20.februāra Regulas (ES) Nr. 2015/340, ar ko nosaka tehniskās prasības un administratīvās procedūras saistībā ar gaisa satiksmes vadības dispečeru licencēm un sertifikātiem atbilstīgi Eiropas Parlamenta un Padomes Regulai (EK) Nr. 216/2008;

52.51.2. kurai pilota vai gaisa satiksmes vadības dispečera apliecībā ir derīgs vismaz angļu valodas paaugstinātais līmenis (5. līmenis), ja pārbaudes tiks veiktas, lai noteiktu pretendenta atbilstību angļu valodas operatīvā līmeņa (4. līmenis) vai angļu valodas paaugstinātā līmeņa (5. līmenis) zināšanas, vai angļu valodas eksperta līmenis (6. līmenis), ja pārbaudes tiks veiktas, lai noteiktu pretendenta atbilstību angļu valodas eksperta līmeņa (6. līmenis) zināšanas;

52.51.3. kura ir apguvusi Eiropas Savienības dalībvalstī atzītu aviācijas angļu valodas eksaminētāju mācību kursu;

52.51.4. kura iepriekšējos trijos gados pirms valodu zināšanu pārbaudes programmas sertificēšanas uzsākšanas, nav bijis izsniegts atzinums par neatbilstībām saskaņā ar regulas Nr.1178/2011 VI pielikuma ARA.GEN.355 punktu vai regulas Nr.2015/340 II pielikuma ATCO.AR.C.010 punktu;

52.52. eksaminētāju - lingvistisko vērtētāju var norīkot personu:

52.52.1. kura ir ieguvusi vismaz akadēmisko bakalaura grādu vai otrā līmeņa profesionālo augstāko izglītību angļu valodas pedagoģijā, filoloģijā vai lingvistikā vai kurai angļu valoda ir dzimtā valoda un tajā valodā ir ieguvusi vismaz akadēmisko bakalaura grādu vai otrā līmeņa profesionālo augstāko izglītību pedagoģijas, filoloģijas vai civilās aviācijas jomā;

52.52.2. kura ir apguvusi Eiropas Savienības dalībvalstī atzītu aviācijas angļu valodas eksaminētāju mācību kursu;

52.53. administratoru var norīkot šo noteikumu 52.51. un 52.52. apakšpunktā minētos eksaminētājus vai personu, kura ir apguvusi apstiprinātās mācību organizācijas valodas prasmju pārbaudes darbības rokasgrāmatā noteikto procedūru.

52.6 Šo noteikumu 52.51. un 52.52. apakšpunktā noteiktās prasības nepiemēro eksaminētājiem, kuri atbilstoši regulas Nr.1178/2011 I pielikuma FCL.055 punkta prasībām ir ieguvuši eksaminētāja - operacionālā vērtētāja vai eksaminētāja - lingvistiskā vērtētāja sertifikātu.

52.7 Šo noteikumu 52.44.apakšpunktā minētā darbības rokasgrāmatu var izstrādāt kā atsevišķus dokumentu vai kā atsevišķu sadaļu šo noteikumu 12.4.apakšpunktā minētajās rokasgrāmatās, ievērojot šo noteikumu 14.punktā noteikto.

52.8 Civilās aviācijas aģentūra lēmumu par angļu valodas zināšanas pārbaudes programmas apstiprināšu pieņem šo noteikumu II nodaļā noteiktajā mācību organizācijas apstiprināšanas noteiktajā kārtībā.

52.9 Angļu valodas zināšanas pārbaudes organizācija nodrošina, ka katra pretendenta eksaminācijas dokumenti tiek uzglabāti ne mazāk kā septiņus gadus.”

3. Papildināt noteikumus ar 55.punktu šādā redakcijā:

“55. Apstiprinātās mācību organizācijā, kurām angļu valodas zināšanas pārbaudes programma ir apstiprināta līdz šo noteikumu spēkā stāšanās brīdim, ne vēlāk kā līdz 2021. gada 1.decembrim nodrošina atbilstību šo noteikumu prasībām.”

4. Papildināt noteikumus ar 5. un 6.pielikumu šādā redakcijā:

“5. pielikums

Ministru kabineta

2020. gada 9. jūnija

noteikumiem Nr. 373

**Iesniegums angļu valodas zināšanu pārbaudes programmas apstiprinājuma saņemšanai**

|  |  |  |  |  |  |  |  |
| --- | --- | --- | --- | --- | --- | --- | --- |
| **Apstiprinātā mācību organizācija** | | | | | | | |
| Nosaukums (sertifikātā) | | | |  | | | |
| Sertifikāta numurs | | | |  | | | |
| Adrese | | | |  | | | |
| Tālrunis | | | |  | | | |
| E-pasts | | | |  | | | |
| Tīmekļvietnes adrese | | | |  | | | |
| **Kontaktpersona** | | | | | | | |
| Vārds, uzvārds | | | |  | | | |
| Amats | | | |  | | | |
| Tālrunis | | | |  | | | |
| E-pasts | | | |  | | | |
| **Personāls** | | | | | | | |
| **Atbildīgais vadītājs (*AM*)** | | | | | | | |
| Vārds, uzvārds | | |  | | | | |
| Tālrunis | | |  | | | | |
| E-pasts | | |  | | | | |
| **Atbilstības uzraudzības vadītājs** **(*CMM*)** | | | | | | | |
| Vārds, uzvārds | | |  | | | | |
| Tālrunis | | |  | | | | |
| E-pasts | | |  | | | | |
| Darba līgums | | | □ pilna/□ nepilna laika | | | | |
| **Administrators** | | | | | | | |
| Vārds, uzvārds | | |  | | | | |
| Tālrunis | | |  | | | | |
| E-pasts | | |  | | | | |
| Darba līgums | | | □ pilna/□ nepilna laika | | | | |
| **Eksaminētājs - operacionālais vērtētājs (1)\*** | | | | | | | |
| Vārds, uzvārds | | |  | | | | |
| Tālrunis | | |  | | | | |
| E-pasts | | |  | | | | |
| Darba līgums | | | □ pilna/□ nepilna laika | | | | |
| **Eksaminētājs - operacionālais vērtētājs (2)\*** | | | | | | | |
| Vārds, uzvārds | | |  | | | | |
| Tālrunis | | |  | | | | |
| E-pasts | | |  | | | | |
| Darba līgums | | | □ pilna/□ nepilna laika | | | | |
| **Eksaminētājs - operacionālais vērtētājs (3)\*** | | | | | | | |
| Vārds, uzvārds | | |  | | | | |
| Tālrunis | | |  | | | | |
| E-pasts | | |  | | | | |
| Darba līgums | | | □ pilna/□ nepilna laika | | | | |
| **eksaminētājs - lingvistiskais vērtētājs (1)\*** | | | | | | | |
| Vārds, uzvārds | | |  | | | | |
| Tālrunis | | |  | | | | |
| E-pasts | | |  | | | | |
| Darba līgums | | | □ pilna/□ nepilna laika | | | | |
| **eksaminētājs - lingvistiskais vērtētājs (2)\*** | | | | | | | |
| Vārds, uzvārds | | |  | | | | |
| Tālrunis | | |  | | | | |
| E-pasts | | |  | | | | |
| Darba līgums | | | □ pilna/□ nepilna laika | | | | |
| **eksaminētājs - lingvistiskais vērtētājs (3)\*** | | | | | | | |
| Vārds, uzvārds | | |  | | | | |
| Tālrunis | | |  | | | | |
| E-pasts | | |  | | | | |
| Darba līgums | | | □ pilna/□ nepilna laika | | | | |
| **Izmantojamā angļu valodas zināšanu pārbaudes sistēma** | | | | | | | |
| Sistēmas nosaukums | | |  | | | | |
| Sistēmas īpašnieks | | |  | | | | |
| Līguma\*\* par sistēmas izmantošanu noslēgšanas datums un Nr. | | |  | | | | |
| Līguma darbības periods | | |  | | | | |
| **Angļu valodas zināšanu pārbaudes telpas un aprīkojums** | | | | | | | |
| Telpu atrašanās vieta | | |  | | | | |
| Izmantojamais aprīkojums | | |  | | | | |
| **Iesniegumam pievienotie dokumenti** | | | | | | | |
|  | | | | | | | |
|  | | | | | | | |
|  | | | | | | | |
|  | | | | | | | |
|  | | | | | | | |
|  | | | | | | | |
| Es, |  | | | | | , mācību organizācijas |
|  | (vārds, uzvārds) | | | | |  |
|  | | | | | | atbildīgais vadītājs |
| (nosaukums) | | | | | |  |
| apliecinu, ka visas iesniegumā minētās personas atbilst piemērojamām prasībām un visa sniegtā informācija ir pilnīga un pareiza. | | | | | | |
|  | |  | | |  | |
| (datums\*\*\*) | |  | | | (paraksts\*\*\*) | |

Piezīmes.

\* Pievieno kvalifikāciju apliecinošos dokumentus.

\*\* Pievieno līguma kopiju.

\*\*\* Dokumenta rekvizītus "datums" un "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

6. pielikums

Ministru kabineta

2020. gada 9. jūnija

noteikumiem Nr. 373

**Valodas prasmju pārbaudes darbības rokasgrāmatas izstrādes nosacījumi**

Valodas prasmju pārbaudes darbības rokasgrāmatas (turpmāk šajā pielikumā - rokasgrāmata) izstrādā, ievērojot regulas Nr.1178/2011 I pielikuma FCL.055 punkta, Eiropas Savienības Aviācijas drošības aģentūras (EASA) dokumenta "Pieņemamie līdzekļi atbilstības nodrošināšanai. FCL daļa" un Starptautiskās civilās aviācijas organizācijas (ICAO) dokumenta "ICAO valodas prasmes prasību īstenošanas rokasgrāmata" (*doc 9835*) noteiktās prasības.

Rokasgrāmatā iekļauj šādu informāciju:

1. vispārēja informācija par rokasgrāmatu:

1.1. rokasgrāmatas struktūras un izkārtojuma apraksts;

1.2. rokasgrāmatas izplatīšana un konfidencialitāte;

1.3. grozījumu veikšanas procedūra, tajā skaitā, pagaidu grozījumi, grozījumu reģistrācijas lappuse, personāla informēšana par grozījumiem utt;

1.4. rokasgrāmatā lietoto saīsinājumu un terminu skaidrojums;

1.5. atsauces uz piemērojamo tiesisko regulējumu;

2. informācija par valodas prasmju pārbaudes organizācijas struktūru un personālu:

2.1. valodas prasmju pārbaudes organizācijas struktūras shēma;

2.2. atbildīgā vadītāja un atbilstības uzraudzības vadītāja vārds, uzvārds, kontaktinformācija;

2.3. eksaminētāju un administratora vārds, uzvārds, kontaktinformācija;

2.4. eksaminētāju un administratora atlases procedūra, kvalifikācijas prasības, kvalifikācijas uzturēšanas un apmācības prasības;

2.5. eksaminētāju un administratoru pirmreizējā un periodiskā standartizācija;

2.6. eksaminētāju ētikas kodekss;

3. valodas prasmju pārbaudes organizācijas drošuma politikas detalizēts apraksts un mērķi:

3.1. personāla pienākumi un atbildības;

3.2. apdraudējumu identificēšana;

3.3. risku izvērtēšana;

3.4. risku mazināšanas pasākumu efektivitātes novērtēšana;

3.5. atgadījumu ziņošana;

3.6. drošības pasākumu plānošana;

3.7. tūlītēja reakcija uz drošības problēmām;

4. valodas prasmju pārbaudes organizācijas atbilstība piemērojamām prasībām uzturēšana un pārvaldības sistēma:

4.1. pārvaldības sistēma un tās darbības principi;

4.2. pārvaldības sistēmas dokumentācija, procedūras un formas;

4.3. atbilstības uzraudzība un auditi;

4.4. auditu grafiki un izpildes plāni;

4.5. neatbilstību atzinumu vadīšanas procedūras, galveno iemeslu analīze, korektīvo darbību izstrāde un neatbilstību novēršana, atbildīgās personas un procedūras;

4.6. klientu apmierinātība;

5. valodas prasmju pārbaudes veikšana:

5.1. piemērojamā valodas zināšanas pārbaudes sistēma;

5.2. pretendentu pieteikšanās eksāmenam un apstiprināšanas kārtība;

5.3. pretendenta identificēšana un reģistrācija;

5.4. valodas prasmju pārbaudes veikšanas veids, posmi un ilgums;

5.5. eksaminētāju nozīmēšana un skaits;

5.6. vērtēšanas gradācija, kritēriji pārbaudes nokārtošanai un nenokārtošanai;

5.7. pretendenta informēšana par rezultātiem;

5.8. rezultātu apstrīdēšanas kārtība;

6. informācija par valodas prasmju pārbaudes norises vietu:

6.1. telpas, kurā tiek veikta valodas prasmju pārbaude, apraksts;

6.2. aprīkojums;

7. dokumentu glabāšana, arhivēšana un aizsardzība;

8. pielikumi (veidlapu, sertifikātu, reģistrācijas žurnālu utt. formas).”

Ministru prezidents A. K. Kariņš

Satiksmes ministrs T. Linkaits

Iesniedzējs: satiksmes ministrs T. Linkaits

Vīza: valsts sekretāre I. Stepanova